Punkmuseo

**Punkmuseo** tallentaa ja tuo esille suomalaista punkkulttuuria erilaisin muodoin ja tavoin. Museo kerää ja arkistoi punkkulttuuriin liittyviä valokuvia, lehtiä, vaatteita, esineistöä ja äänitteitä ja järjestää valokuva- ja taidenäyttelyitä, *Tää ei oo taidetta, tää on punkkia* -konsertteja, julkaisee kirjoja ja tekee radio-ohjelmia .  

## Tausta
Punkmuseon taustavoima on Suomen Punkmuseon kannatusyhdistys ry. Yhdistyksen perustivat 6. marraskuuta 2021 Oodi-kirjastossa Harri Ahola, Ari Enqvist, Anu Hyle, Kari ”Näkä” Hyle, Miika Karjalainen, Timo ”Kipi” Kiippa, Virpi ”Hilu” Kytöaho, Ari Lahti, Pasi ”Panda” Nikander, Jukka ”Pami” Palm ja Ulla Salovaara. Yhdistyksellä on yli 700 jäsentä .   

Punkmuseo rahoittaa toimintaansa kannatusyhdistyksen jäsenmaksuin, avustuksin, lahjoituksin ja myyntitoiminnan tuotoin. Toimintaa pyöritetään pitkälti vapaaehtoisvoimin.  

## Toiminta
Punkmuseo aloitti Helsingin Roihupellossa Tulppakuja 4:ssä vaatimattomissa toimistotiloissa, joissa ei ollut varsinaista näyttelytilaa. Punkmuseo oli kuitenkin auki yleisölle maanantaisin klo 13-18 ja toisen kerroksen käytävällä oli esillä vaihtuvia näyttelyitä joihin pääsi tutustumaan samoin kuin työtiloihin ja museon toimintaan ja kokoelmiin. 

Punkmuseo sai pysyvän näyttelytilan kesäkuussa 2024. Se sijaitsee nyt Graniittitalossa, Helsingin Kampissa osoitteessa Jaakonkatu 3 , jossa sen ensimmäisenä toimintavuotena 2024 kävi 5 252 henkilöä.

Lisäksi Punkmuseo on järjestänyt näyttelyitä ympäri Suomea mm. Keski-Suomen Museossa Jyväskylässä ja Työväen Museo Werstaassa Tampereella . 

Näyttelyiden lisäksi Punkmuseo tekee, kuten muutkin museot mm. arkistointia. Lisäksi Punkmuseo järjestää tapahtumia, kuten muistelmia ja muita esityksiä, sekä juontaa radio-ohjelmaa. 

Vuonna 2025, Punkmuseo palkittiin Kultainen pesäpallomaila -palkinnolla.  

Punkmuseolla oli vuonna 2025 myös eräänlainen sivupiste Turun Runosmäessä. Turun toimipisteen näyttelyssä kävi 2025 yli 17 000 kävijää.  

## Näyttelyt
### 2022
* **Espoo, kirjasto, kauppakeskus Sello 25.4.–12.5.** Punkmuseon ensimmäinen valokuvanäyttely.
* **Tampere, Työväenmuseo Werstas Tee se itse -näyttely 15.6.–28.8.** Näyttelyn teemana 1980-luvun hardcorepunk ja tee se itse -kulttuuri. Esillä punkzinejä, kokoelmakasetteja, t-paitoja, kirjeitä, postikortteja ja levyjä valokuvien lisäksi.
* **Tampere, Vastavirta-klubi 15.6.–28.8.** Göteborgista kotoisin olevan valokuvaaja Sebastian Todorin valokuvia suomalaisista punkeista vuodelta 1985.
* **Helsinki, Emmauksen Vallilan myymälä, Punk ja aktivismi -näyttely 29.8.–2.10.** Näyttelyssä esillä punk-kulttuurin arvoihin ja aktiiviseen vaikuttamiseen liittyviä esineitä, kuten vaatteita, kuvia, lehtiä ja flyereita.
* **Helsinki, Punk Up -näyttely 1.9.–30.9.** Valokuvia ja muuta materiaalia esillä eri puolilla Helsinkiä.

### 2023
* **Pirkkala, Pirkkalan kirjasto 2.–31.1.2023**. Peter Rosvikin Punk-valokuvia -näyttely. Kuvat on otettu Puntala-rock-festivaaleilla vuosina 2018 ja 2022, sekä Tampere Punk Fest -tapahtumasta 2018. 
* **Espoo, Espoon kulttuurikeskus 2.–31.1.2023.** Peter Rosvikin Valokuvia Puntalasta -näyttely. Tämän näyttelyn kuvat on otettu Puntala-rock-festivaaleilla vuosina 2018, 2019 ja 2022.
* **Helsinki, Akateeminen kirjakauppa 11.–31.1.2023**. Valokuvanäyttely teemana punk Helsingissä. 
* **Helsinki, Rinnekoti 21.2.–3.4.2023.** Yhteistyössä Rinnekotien kanssa toteutettu punk-valokuvien näyttely Auroratalon ja Merian yhteistiloissa Alppikadulla. Näyttely ei ollut avoinna yleisölle. 
* **Tampere, pääkirjasto Metso 3.–31.5.2023.** Tre HC 82–85 hardcoren kultaiset nuoruusvuodet -näyttely.
* **Helsinki, Punk-up 1.6.–31.8.2023.** Eri puolilla Helsinkiä kesän aikana toteutetussa näyttelyssä oli nähtävillä Punkmuseon arkistojen aarteita, valokuvista lehtiin. Näyttelypaikkoina toimivat muun muassa hylätty huoltoasema, tyhjät liiketilat, baarit ja klubit, kirjakaupat ja kampaamo. 
* **Tuusula, Jokelan tiilitehdas 8.7.–6.8.2023.** Veera Uutisen ja Jouni Parkun keikkakuvia. Näyttely järjestettiin yhteistyössä Jekku ry:n kanssa. 
* **Helsinki, Jytäkesä Go-go -festivaali 28.–29.7.2023.** Punk-yhtye Lama soitti harvinaisen keikan Jytäkesä Go-Go -festivaaleilla Helsingin Suvilahdessa. Samassa yhteydessä esillä oli Punkmuseon koostama valokuvanäyttely Lama – Totuus löytyy kaurapuurosta yhtyeen varhaisvuosilta 
* **Helsinki, Taiteiden yö ja Punkmuseon avoimet ovet 17.8.2023.** Esillä Lepakkoluola-aiheisia kuvia Elmun tiloissa. 
* **Pori, Annis 1.–30.9.2023** Näyttelyn aiheena oli Satakunta Punk.
* **Seinäjoki, Rytmikorjaamo ja Apila-kirjasto 1.9.–31.12.2023.** Lakeus punk ry:n sekä Punkmuseon yhteistyössä Selmun kanssa koostama Punkkia Pohjanmaalla -näyttely.
* **Helsinki, useita paikkoja 2.10.–27.11.2023.** Asunnottomien yötä vietettiin 17. lokakuuta 2023. Tähän liittyen Punkmuseo kokosi arkistonsa valokuvista seitsemän pientä näyttelyä loka-marraskuun ajaksi. Asunnottomien yön teemana oli vuonna 2023 ”Kaupunki kuuluu kaikille”. 
* **Vaasa, kaupunginkirjasto 1.–30.11.2023.** Vaasalainen Jani Kärkkäinen (1969–2008), lempinimeltään Jantsa, tunnettiin muusikkona ja Toinen Vaihtoehto -nimisen tiedotuslehtisen luojana sekä julkaisijana. Jantsa-näyttely ei pyrkinyt muodostamaan henkilökuvaa Jantsasta, vaan toi esiin aktiivisia ryhmiä, joiden yhteinen nimittäjä oli Jani Kärkkäinen.
* **Helsinki, Pasilan kirjasto 1.11.–31.12.2023.** Helsingin Kallion kaupunginosan viimeisessä puutalokorttelissa sijaitsi 1970-luvun lopussa nuorisoklubi nimeltä Kill City, jossa esiintyi punkbändejä Helsingistä ja muualta Suomea.
* **Oulu, Pop-up-näyttämö Klonkka 11.–30.11.2023.** Veera Uutisen valokuvia 
* **Helsinki, Oulunkylän nuorisotalo 24.11.–20.12.2023** Punkmuseon ja Oulunkylän nuorisotalon nuorten kanssa järjestetty valokuvanäyttely.

### 2024
* **Jyväskylä, Aalto-museo Sydänääniä – punkin sykettä keskellä Suomea 1977–1992 3.2.–28.4.** Keski-Suomen museon yhdessä Punkmuseon kanssa tuottama näyttely Keski-Suomen vireästä alakulttuuritoiminnasta ja alueella toimineista punkbändeistä.
* **Helsinki, Lauttasaari Taneli Eskolan valokuvia ja Kill City -Kallion rock-klubi -näyttely 17.2.–5.4.**
* **Tampere, Työväenmuseo Werstas/Yhteisögalleria Komuutti Mansepunk-näyttely 5.3.–14.4.** Mansepunk-näyttelyssä esillä tamperelaisia hc-bändejä ja mestoja Safety Pin Clubista Vastavirtaan.
* **Helsinki, Oranssi Vallattu! -näyttely 18.3.–8.4.** Esillä kuvia Tampereella, Tammelan kaupunginosassa sijainneista vallatuista taloista Squat Berliinistä ja Irmelistä 2000-luvulta. 
* **Helsinki, Lauttasaari Lepakkoluola ja Toinen vaihtoehto -näyttelyt 6.4.–5.6.**
* **Helsinki, Graniittitalo Sydänääniä – punkin sykettä keskellä Suomea 1977–1992  8.6.–4.8.** Uusi näyttelytila avattiin Graniittitalossa, Kampissa 8.6. ja avajaisnäyttelynä Jyväskylästä Helsinkiin siirretty Sydänääniä-näyttely.
* **Helsinki, Graniittitalo Punkpesät-näyttely 6.8.–25.10.** Näyttelyssä esiteltiin punkkien omia tiloja ympäri Suomea: Lepakko ja Kill City Helsingissä, Safety Pin Club Tampereella, Ufo Kuopiossa ja A-panimo Turussa.
* **Helsinki, Graniittitalo Mun punk -näyttely 26.10.–21.12.** Näyttelyssä esillä eri valokuvaajien näkemyksiä siitä, mitä on punk. Esillä muun muassa Katriina Etholénin, Jussi Jäniksen, Peter Rosvikin, Veera Brotheruksen ja Paula Paloheimon kuvia.
* **Kuopio, pääkirjaston musiikkiosasto ja Kreatorio Kuopio punkkaa ja soi -näyttely 5.–24.11.** Valokuvanäyttelyssä esillä kuvia menneiden vuosikymmenten kuopiolaisista punkbändeistä, ihmisistä ja punkmestoista.

### 2025
* **Turku, Runosmäki Punk Up -museo** 
* **Helsinki, Granittitalo, Pelle 1.000.070 -näyttely 11.1.2025- .** Pelle 1.000.070 -näyttely kurkistaa Pelle Miljoonan pitkään uraan. Esillä on valokuvia, julisteita, levyjä ja muuta asiaankuuluvaa kamaa. 
* **Helsinki, Graniittitalo, Tee Se Itse -näyttely. 11.1.2025-**   Näyttely käsitteli punk-kulttuuriin vahvasti liittyvää itse tekemisen periaatetta. Lehtien, levyjen, kasettien, keikkojen ja vaatteiden kautta tarkastellaan tekemisen vimmaa, kun ei tarvinnut miettiä saisiko tai osaisiko. 
* **Helsinki, Granittitalo, Ramopunk-näyttely.**  Näyttely koskee punk-aaltoa, joka sai alkunsa Ramonesin esiinnyttyä Helsingissä ja Tampereella keväällä 1977. Ramonesin pohjalta ayntyi oma, maailmanlaajuisestikin poikkeuksellinen genrensä, jota edustivat muun muassa Ne Luumäet, Luonteri Surf, Pojat sekä Häiriköt.  
* **Helsinki, Graniittilalo. Myanmar-punk näyttely.** Näyttelyssä on esillä n suomalais-puolalaisen Victoria Siwikin kuvia. *Myanmarin punkkarit* -näyttely tutkii maan punk-kulttuuria, sen vahvaa yhteisöllisyyttä sekä arkea, jossa vastarinta kietoutuu myötätuntoon ja toivoon. 
* **Billnäsin ruukki**

### 2026

***[[Kirjo ja kudelma – Tytöt, naiset ja sukupuolivähemmistöt punkissa]]** **10.1.–10.5.2026** 
Punkmuseon 7. Graniittitalossa oleva näyttely Kirjo ja kudelma – Tytöt, naiset ja sukupuolivähemmistöt punkissa on esillä 10.1.2026–10.5.2026. Näyttely esittelee tyttöjen, naisten ja sukupuolivähemmistöjen roolia suomalaisessa punkskenessä 50 vuoden ajalta. Aineistoa näyttelyyn hankittiin haastattelemalla näyttelyn teeman mukaisia punkkareita ja kyselemällä kuvia Facebookin vanhat punkit -ryhmässä. Esillä on muun muassa punkia soittavia sekä julkkis- ja niin sanottuja tavanpunkkareita.  Näyttelyn muita teemoja ovat liftaus/liikkuminen, muoti, riot grrrl, Särö, Punkstoo, punktilat, taide ja punk sekä fiktiiviset punkkaritytöt, - naiset ja -sukupuolivähemmistöt.

## Julkaisutoiminta

### Kirjat

* *Tee se itse* (Punkmuseo 2022) Tee se itse -näyttelyyn perustuva kirja. 
* *Minäkin olin siellä* (Punkmuseo 2023) Punkkareiden itse kirjoittamia tarinoita ja runoja elämästä ja punkista
* *Vapaaehtoisesti putkaan ja muita tarinoita* (Punkmuseo 2024). Punkkareiden itse kirjoittamia tarinoita sekä kuvia punkkareiden tatuoinneista
* *Virve Valli: Kill City – Kallio Rock-Club 1978–1979* (Punkmuseo 2024) Kill City -historiikki ja tarinoita punkkien elämästä Helsingin Kalliossa ja lähiöissä 70-luvun lopulla.

### Musiikki
* *Uhanalaiset lajit – Osa 1: Ensimmäinen aalto*  (Punkmuseo 2025) Kokoelma-CD. on kokoelma-CD, vähän kuin alkeet punkin ensimmäiseen aaltoon. CD:llä on kaksi biisiä seuraavilta bändeiltä: Ratsia, Blääh, Mopot, Kolme seisoo vinossa, Teurastamo 5, Leonid B, Sensuuri, Säkä, Luonteri Surf ja Vaavi. 

## Podcast ja radio
Punkmuseo aloitti podcast-sarjan kesällä 2023. Sarjalla viisikymmentä lähetystä ja siinä keskustellaan kaikesta punkiin liittyvästä, kuten musiikista, aktivismista ja punk-kulttuurista. Viimeinen jakso julkaistaan 7. heinäkuuta punkin 50-vuotisjuhlavuotena 2027.

Punkmuseo on tehnyt lähetyksiä myös radiossa Roll FM- ja Radio Soho -kanavilla vuodesta 2022 alkaen sekä FM-taajuuksilla kahden kuukauden määräaikaisella toimiluvalla eri puolilla Suomea. 

## Lähteet
* https://www.punkmuseo.fi
* https://www.mixcloud.com/Punkmuseo/

### Viitteet

## Aiheesta muualla
* Vanhat punkkarit puuhaavat Suomeen omaa punk-museota HS 2.5.2022
* Punkmuseon näyttely Tampereen työväenmuseon Werstaalla 21.6.2022 (Yle areena)
* Sydänäänet-näyttely vie katsojan aikamatkalle keskisuomalaisen punkin kulta-aikaan 10.3.2024
* Punkkarit rahoittivat maailman toiseksi suurimman punkmuseon omilla rahoillaan 7.6.2024
* Tää on punkkia Pori! 19.7.2024
* Suomen ensimmäinen punk­museo avautuu Helsingin ydin­keskustassa. Helsingin Sanomat 25.5.2024